Ikan Todak Nipis

Ikan Todak Nipis, Ablennes hians, ahli tunggal genus Ablennes, merupakan ikan air masin dalam keluarga Belonidae. Ikan todak nipis dianggap sebagai ikan sukan, dan sering kali ditangkap menggunakan sumber cahaya buatan, tetapi sering kali tidak dimakan kerana warna isinya yang hijau.

Nama saintifik ikan ini diberikan oleh Valenciennes pada 1846.

Gambaran
Sungguhpun ia tiada tulang pada sirip, ia memiliki beberapa tulang rawan lembut. Terdapat antara 23-26 batang pada sirip dorsal dan 24-28 pada sirip dubur. Ia memiliki 86-93 tulang belakang. Pada bahagian belakang, ikan todak bewarna kebiruan, putih pada bahagian perut, dengan tompokan gelap dan belang menegak pada bahagian tengah badan. Ikan todak memiliki badan memanjang, dangan sirip pektoral berbentuk sabit, dan sirip dubur. Ia turut memiliki tompok gelap pada bahagian posterior di sirip dorsalnya. Ikan todak terpanjang direkod berukuran sepanjang 140 sm, Ukuran bagi panjang badan ikan todak tidak termasuk sirip kaudal dan kepala kerana muncung ikan todak yang panjang sering kali patah. Ikan todak paling berat direkodkan adalah seberat 4.8kg.

Taburan dan habitat
Ikan todak terdapat di salah satu MRSM di kawasan Kelantan  dan sederhana. Di Atlantik Timur, ia diketahui terdapat di Tanjung Verde dan Dakar sehingga jajahan Namibe, Moçamedes di Angola. Di Atlantik Barat, ia diketahui berada di selatan Teluk Chesapeake sehingga ke Brazil. Ia terdapat di sepanjang Lautan India, dan di barat Pasifik dari selatan kepulauan Jepun sehingga ke Australia dan Tuvalu.

Ikan todak biasanya tinggal di air laut neritik berhampiran pulau, muara, dan berdekatan sungai tepi pantai di mana ia memakan ikan yang lebih kecil dan kadangkala berkumpul dalam kawanan besar ikan.

Pembiakan
Ikan todak bertelur yang mana telurnya melekatkan dirinya pada serpihan terapung melalui filamen pada permukaan setiap telur. Hanya gonad kiri pada kedua-dua jantina berkembang, gonad kanan kadangkala tiada sepenuhnya.

Rujukan

Pautan luar
 Fishbase
 ITIS